**UPUTE ZA PROVEDBU DRŽAVNOG NATJECANJA 2018. GODINE**

**U OBRAZOVNOM SEKTORU POLJOPRIVREDA,**

**PREHRANA I VETERINA,**

**U NATJECATELJSKOJ DISCIPLINI**

**AGRO**

Poštovani,

u tijeku su pripreme za Državno natjecanje u obrazovnom sektoru poljoprivreda, prehrana i veterina u školskoj godini 2017./2018., stoga Vam dostavljamo upute za pripremu natjecatelja.

**UPUTE ZA PROVEDBU DRŽAVNIH NATJECANJA**

Državno natjecanje se provodi u skladu s **Uputama** za provedbu smotri radova i natjecanja učenika i učenica srednjih škola Republike Hrvatske u strukovnim disciplinama u 2018. godini i **Vremenikom** smotri radova i natjecanja učenika i učenica srednjih škola Republike Hrvatske u strukovnim disciplinama u 2017./2018. godini Agencije za strukovno obrazovanje i obrazovanje odraslih te Uputama po natjecateljskim disciplinama.

**Državno povjerenstvo** imenuje Agencija za strukovno obrazovanje i obrazovanje odraslih. Povjerenstvo izrađuje Upute i osmišljava zadatak za državno natjecanje kao i elemente i kriterije vrjednovanja.

Škola domaćin Državnog natjecanja u disciplini AGRO je **Srednja škola „Arboretum Opeka“, Marčan.**

Natjecanje će se održati **26. i 27.travnja 2018.**

Tema natjecanja: **Zaštita gomoljastih kultura**

Novo u odnosu na dosadašnja Državna natjecanja u svim natjecateljskim disciplinama je da se učenici natječu samo u praktičnom zadatku, koji je kompleksniji i sadrži više elemenata negoli prijašnjih godina.

- Ove godine učenici neće rješavati pisani zadatak – test znanja.

- U suradnji sa svojim mentorom, tijekom priprema u svojoj školi natjecatelji trebaju izraditi projektni zadatak koji podrazumijeva pripremu za natjecanje (rad mentora s učenikom) te izradu Power-Point prezentacije na temu natjecanja.

Na ovaj način želimo i dalje promicati izvrsnost u području razvoja vještina i kompetencija, podizati svijest o važnosti izvrsnosti i visoke kvalitete strukovnog obrazovanja.

Stoga Vam u daljnjem tekstu, a radi što bolje pripreme navodimo zadatke koji će se zahtijevati od natjecatelja:

Na Državnom natjecanju očekujemo:

* Kratko predstavljanje učenika (natjecatelja) na stranom jeziku ili na hrvatskom jeziku. Od učenika se očekuje da na hrvatskom ili stranom jeziku (engleskom ili njemačkom) predstavi sebe, iznese temu svoga praktičnog zadatka, od kuda dolazi i slično. Navedeno može biti obuhvaćeno u svega nekoliko rečenica i ne treba trajati duže od 2 -3 minute.

Ovaj zadatak se učenicima prepušta na izbor, odnosno nije obvezan i neće se bodovati.

* Prezentacija učenika – prezentacija planiranja i izrade zadatka putem Power-Point prezentacije (ovo može biti prezentacija sa stajališta zaštite bilja vezana uz navedenu temu. Učenik i mentor odabiru primjenu različitih metoda zaštite bilja, zaštitu od bolesti, zaštitu od štetnika, zaštitu od korova, izbor pesticida i pripremu istih, tretiranje pesticidima i sigurno rukovanje sa sredstvima za zaštitu bilja ili sve navedeno.

Ovim putem se ocjenjuju prezentacijske, govorne i druge vještine učenika.

**UPUTE ZA IZRADU POWER POINT PREZENTACIJE:**

Učenik i mentor izrađuju Power-Point prezentaciju u toku pripreme za natjecanje.

Prezentacija treba sadržavati ukupno **10 – 15 slajdova** sa slikama i popratnim tekstom. Prezentacija se izrađuje prema pravilima i i standardima izrade prezentacije na standardnom hrvatskom književnom jeziku.

Učenik pred Državnim povjerenstvom prezentira svoj rad koji se ocjenjuje.

Planirano vrijeme izlaganja je  **8 do 10 minuta**. Izlaganju mogu prisustvovati i mentori učenika.

Prezentacija se sastoji od dva dijela:

- Prvi dio prikazuje pripremu učenika za natjecanje – odrađeno u školama ili na terenu gdje je prikazan rad učenika i mentora.

- Drugi dio obrađuje temu natjecanja.

**Power-Point treba sadržavati:**

- Ime i prezime učenika, mentora i škole

- Naziv teme

- Opis i obradu teme

- Posebnosti vezane uz temu i zadatak natjecanja

Prezentaciju je potrebno dostaviti Državnom povjerenstvu do **23. travnja 2018.** na e-mail: dragica.vrgoc@asoo.hr

**TEMA PRAKTIČNOG ZADATKA:**

**Zaštita gomoljastih kultura - determinacija korova, bolesti i štetnika**

Natjecanje se sastoji odizlaganja PowerPoint prezentacije i praktičnog zadatka i ukupno donosi 100 bodova.

**Državno natjecanje odvijat će se dva dana:**

**Prvi dan :**

* Izlaganje PowerPoint prezentacije na zadanu temu
* Vrijeme izlaganja je **8 do 10 minuta**
* mogući broj bodova: 10

**Drugi dan:**

* Praktični zadatak
* determinacija korova, štetnika i bolesti
* determinacija botaničkih insekticida
* osnovni dijelovi traktorske prskalice
* izračunavanje zadataka
* Pravilan redoslijed dodavanja izmjerenih formulacija za pripremu škropiva
* priprema škropiva i tretiranje kultura
* upotreba osobnih zaštitnih sredstava
* vrijeme izrade: 180 minuta
* mogući broj bodova: 90

**Na natjecanje obavezno donijeti:** kalkulator i kutu.

Ostali pribor i materijal osigurava škola domaćin.

**Napomena:** Praktičnom dijelu natjecanja natjecatelji trebaju pristupiti primjereno odjeveni/e. Zbog sigurnosti učenika kod tretiranja će se koristiti zamjenski materijali za škropivo.

Provedba praktičnog dijela natjecanja odvijat će se u prostorima škole.

**Pribor potreban za izradu praktičnog zadatka:**

1. Leđne prskalice
2. Jednokratne rukavice
3. Kuta
4. Kalkulator
5. Zaštitna maskica
6. Šećer u prahu (umjesto formulacije)
7. Voćni sirup (umjesto formulacije)
8. Granule „Cedevita“ ili „Kraš exspres“
9. Mlijeko (umjesto okvašivača)
10. Plastična mjerna posuda
11. Menzura
12. Vaga
13. Štap za miješanje
14. PVC posuda (kanta)
15. PVC vrećica za odvagu
16. Olovke i papir
17. Plastične žličice

**LITERATURA**

1. Lešić Ružica ; Borošić Josip ; Buturac Ivan ; Herak Ćustić Mirjana ;

    Poljak Milan ; Romić Davor:  (2016): Povrćarstvo, Zrinski Čakovec

2. Maceljski, Cvjetković i grupa autora (2004): Štetočinje povrća, Zrinski d.d. Čakovec

3. Bokulić, Budinjšćak, i grupa autora (2015): Priručnik za sigurno rukovanje

 i primjenu sredstava za zaštitu bilja, Ministarstvo poljoprivrede RH

4 .Prof.dr.sc.Milan Maceljski (2002.)Poljoprivredna entomologija,Zrinski Čakovec

5. Igrc Baričić, J., Maceljski, M. (2001): Ekološki prihvatljiva zaštita bilja od štetnika.

 Zrinski d.d.. Čakovec ,

6. Pravilnik o ekološkoj poljoprivrednoj proizvodnji NN 19/2016

7. Maceljski M, Volčević Borislav, Neron, Bjelovar, 2006

8. Poljoprivredni glasnik, Pregled dozvoljenih sredstava za zaštitu bilja za 2018.,

 Novotisak d.d., Zagrerb

S poštovanjem,

Državno povjerenstvo